b'\n_START_ARTICLE_\nSchweigerjeva hi\xc5\xa1a\n_START_SECTION_\nZgodovina\n_START_PARAGRAPH_\nV trenutni zasnovi je hi\xc5\xa1a stala vsaj \xc5\xbee sredi 17. stoletja, pri \xc4\x8demer je bila v letih 1748-49 prezidana. V teh dveh letih so preoblikovali tudi \xc4\x8delno fasado hi\xc5\xa1e, ki je asimetri\xc4\x8dna, \xc5\xa1estosna in trinadstropna. V polkro\xc5\xbenem \xc4\x8delu fasade se nahajata tudi grba takratnih lastnikov. Notranj\xc5\xa1\xc4\x8dina hi\xc5\xa1e je delo arhitekta Candida Zullianija, ki je po poru\xc5\xa1itvi vseh drugih njegovih del v Ljubljani postala najpomembnej\xc5\xa1e obstoje\xc4\x8de delo tega arhitekta.\n_START_SECTION_\nDoprsje Lili Novy\n_START_PARAGRAPH_\nOb vhodu hi\xc5\xa1e je pritrjena bronasta glava pesnice Lili Novy. Portret je leta 1985 izdelal kipar Lujo Vodopivec, podstavek je na\xc4\x8drtoval arhitekt Marjan Ocvirk.'